Nagli uspon tablet računara
Među elektronskim uređajima koji su se najbolje prodavali ove godine u vrhu liste bili su takozvani tablet kompjuteri i elektronski čita
Kako izgleda, popularnost ovih gotovo džepnih kompjutera nastaviće da raste i tokom sledeće godine. Iako su se u početku tablet kompjuteri i čitači elektronskih knjiga međusobno znatno razlikovali, ta razlika se sada naglo smanjuje. Ovi prenosni uređaji popunili su važnu prazninu - između brzih ali teških i glomaznih leptop kompjutera i pametnih telefona, koji su laki, ali imaju suviše mali ekran. U početku, bili su namenjeni samo čitanju elektronskih knjiga - kao prva verzija Amazonovog Kindla - sa crno belim ekranom koji ne može da se čita u mraku i nema mogućnost priključivanja na internet. Ali već u aprilu, Epl je počeo da prodaje svoj ajped - nešto veći, ali znatno snažniji uređaj, sa ekranom u boji, osetljivim na dodir, sa internetom i hiljadama aplikacija. Nije trebalo još mnogo da tržište tablet uređaja bukvalno eksplodira. Do 30 septembra Epl je prodao 7 i po miliona komada. Nemačka softverska kompanija Neofoni ubrzo je u Evropi lansirala svoj Viped, sa Intel Atom procesorom i 16 gigabajta memorije. Međutim, tek je Samsung uspeo da pomalo načne prodaju Ajpeda sa svojim tablet kompjuterom Galaksi Tab, koji je nešto manji i lakši od Ajpeda, a radi sa Guglovim operativnim sistemom Android. Galaksi je lansiran u Berlinu. "", rekao je tada predstavnik Samsunga, Do 4. decembra Galaksi Tab je prodat u više od milion primeraka. Treći krupni igrač na ovom tržištu, kanadska firma Riserč in moušn, koja proizvodi fenomenalno popularni pametni telefon Blekberi, najavila je u septembru svoj ultra tanki tablet Plejbuk. Luk Piters, urednik magazina T3, kaže da se trka sada zahuktava. ", kaže Piters. Slika naravno neće biti potpuna bez važnog igrača - Majkrosofta. Sa lansiranjem operativnog sistema za pametne telefone - Vindous Fon 7 - stručnjaci predviđaju da dolazi vreme Majkrosoftovog uključivanja u trku. ", kaže Luk Piters. Što se tiče čitača elektronskih knjiga - Amazonov Kindl je još uvek popularan ali stručnjaci se pitaju da li će moći da izdrži trku sa rivalima koju nude brže i sposobnije uređaje. Većina očekuje da će sledeća generacija Kindla imati ekran u boji. , kaže Piters. U međuvremenu, američki lanac knjižara Barns i Nobl lansirao je svoj čitač, koji spaja mnoge osobine Kindla sa osobinama Ajpeda. Lak je, ima ekran u boji, osetljiv na dodir, može da reprodukuje audio i video i ima vaj-faj vezu sa internetom. Osim toga, iza njega stoji knjižara sa hiljadama elektronskih verzija popularnih knjiga, čija cena se kreće od nule - za one kojima je isteklo autorsko pravo do prosečne cene od oko 10 dolara. Po svemu sudeći, tržište tablet kompjutera i iduće godine biće puno iznenađenja, dok će razlike između njih i pametnih telefona nastaviti da se smanjuju.